**သင်ခန်းစာ (၁၁)**

**ပြင်းထန်သောစမ်းသပ်မှုအတွင်းစောင့်ဆိုင်းနေမှု**

**စက်တင်ဘာလ ၃ - ၉**

ဥပုသ်နေ့မွန်းလွဲပိုင်း စက်တင်ဘာလ ၃ ရက်

ဖတ်ရန်ကျမ်းချက်များ။ ရော၊ ၁၅း၄၊ ၅။ ရော ၅း၃-၅။ ၁ရာ၊ ၂၆။ ဆာ၊ ၃၇း၁-၁၁။

အလွတ်ကျမ်းချက်

 ‘‘ဝိညာဉ်ပကတိ၏အကျိုးမူကား၊---စိတ်ရှည်ခြင်း’’ (ဂလာတိ ၅း၂၂)။

 သိပ္ပံပညာရှင်များသည်(၄)နှစ်အရွယ်ကလေးများနှင့်ဝေဖာမှုန့်ကိုစမ်းသပ်မှုပြုခဲ့သည်။ ကလေးတိုင်းသည် မုန့်ကိုကြိုက်နှစ်သက်ကြောင်း သိပ္ပံပညာရှင်များတွေ့ရှိရသည်။မုန့်ကိုမစားဘဲ သိပ္ပံပညာရှင်များက တစ်ခါ ပြန်လှည့် လာသည်အထိထားနိုင်လျှင် ယင်းကလေးကို မုန့် (၂) ခုပေးမည်ဟု ကတိပေး သော်လည်း သိပ္ပံ ပညာရှင်များတစ်ဖက်လှည့်လိုက်သည်နှင့် ကလေး အများစုမှာချက်ချင်းပါးစပ်ထဲသို့မုန့်ကိုထည့်လိုက်ကြသည်။ အချို့ကလေး များမှာစောင့်နေကြသည်။ ကွာခြားချက်ကိုမှတ်သားထားသည်။ နာမည် များကိုမှတ်ထားသည်။ ကလေးများ ဆယ်ကျော်သက်အရွယ်အထိကြီးလာ သောအချိန်၌ သိပ္ပံပညာရှင်သည် ပြန်၍လေ့လာကြည့်လျှင် မုန့်မစားဘဲနေ သောကလေးများသည် ပို၍ကောင်းသော၊ စာတော်သော၊ ဥာဏ်ကောင်း သော ကျောင်းသားဖြစ်လာသည်။ မိမိကိုယ်ကိုယုံကြည်မှုလည်းရှိကြသည်။ အဓိပ္ပာယ်မှာ စိတ်ရှည် သည်းခံခြင်း သဘောသည် ပို၍မြင့်သော၊ ပို၍အရေးကြီး သောလူသားတို့၏စာရိတ္တကိုပိုင်ဆိုင်စေပါသည်။ အံ့သြစရာမလိုပါ။ ဘုရားရှင် သည် ကျွန်ုပ်တို့ကိုမိန့်ကြားထားပြီးသားဖြစ်သည်။

 ယခုအပတ်တွင် ပြင်းထန်သောစစ်ကြောခံရခြင်း၏နောက်ကွယ်၌ ရှိသောအကျိုးရလဒ် အကြောင်းကို လေ့လာကြရပါမည်။

**တစ်ပတ်တာသတိပြုရန်။**  အရာတစ်ခုကိုရရှိရန် အဘယ်ကြောင့်ကြာမြင့် စွာစောင့်ဆိုင်းနေရသနည်း။ ပြင်းထန်သောစစ်ကြောခံရခြင်းအချိန်၌ သည်းခံ ခြင်းအကြောင်းကို ကျွန်ုပ်တို့မည်သို့သင်ယူနိုင်ပါသနည်း။

တနင်္ဂနွေနေ့ စက်တင်ဘာလ ၄ ရက်

စိတ်ရှည်သည်းခံသောဘုရား

 ရောမ ၁၅း၄၊ ၅ ကိုဖတ်ပါ။ ကျွန်ုပ်တို့အတွက် မည်သည့်အရာကို မြင်ရသနည်း။

------------------------------------------------- -------------------------------------------------

 ကျွန်ပ်တို့ကိုကတိပေးထားပြီး ပေးမည့်အရာကိုသည်းခံစောင့်ဆိုင်း စေကာမူ မရရှိသေးသောအချိန်၌ ဆက်လက် သည်းမခံနိုင်တော့ပါ။ တမ်းတ သောအရာကိုရရှိမှသာ စိတ်ကျေနပ်မှုရတတ်ကြသည်။ ရခဲ့သော အရာကိုမရရှိသောအခါ၌ စိတ်သည်းခံစွမ်းမရှိတော့ပါ။ ထိုအခြေအနေမျိုးရောက်နေလျှင် ဘုရားသခင်ကို ကိုးစား ယုံကြည်မှုဆက်လက်မထိန်းသိမ်းနိုင်တော့ပါ။

 စောင့်စားနေရခြင်းအတွက် နာကျင်ခြင်းကိုဖြစ်စေပါသည်။ ဟေဗြဲ ကျမ်း၌ ‘‘သည်းခံစောင့်စား’’ ဟု ဝေါဟာရကိုအသုံးပြုထားသည်(ဆာ၊ ၃၇း၇)။ ဟေဗြဲဝေါဟာရစကားလုံးကိုဘာသာပြန်လျှင် ‘လွန်စွာနာကျင်သည်’ ဟု ပြန်ဆို ရသည်။ ‘လှုပ်ခါပစ်ရန်’ ‘အနာတရရရှိသည်အထိ’ ‘ဝမ်းနည်းခြင်းရရှိသည့် အထိ’ ဟူ၍ အဓိပ္ပာယ်ရှိသည်။ သည်းခံခွင့်လွတ်တတ်ရန်လေ့ကျင့်ရခြင်းသည် လွယ်ကူသောအလုပ်မဟုတ်ပါ။ တစ်ခါ တစ်ရံမှာ အလွန်ပြင်းထန်သော ခံစားမှုကိုရရှိစေပါသည်။

 ဆာ၊ ၂၇း၁၄ ကိုဖတ်ပါ။ ဆာ၊ ၃၇း၇ နှင့် ရောမ၊ ၅း၃-၅ ကို ဆက်ဖတ်ပါ။ ကျမ်းချက်မှကျွန်ုပ်တို့ကို မည်သို့ဆိုထားပေးသနည်း။ သည်းခံ ခြင်းသည် မည်သည့်လမ်းကြောင်းသို့ပို့ဆောင်ပေးသနည်း။

------------------------------------------------- -------------------------------------------------

 စောင့်နေရချိန်၌ စိတ်ထဲအာရုံပြုနိုင်သောအရာတစ်ခုခုရှိနေသည်။ ကျွန်ုပ်တို့စောင့်မျှော်နေသောအရာကို အာရုံစူးစိုက်နိုင်မည်။ သို့မဟုတ် ယင်းအရာကိုချုပ်ကိုင်ထားသူကိုအာရုံပြုနိုင်သည်။ ဘုရားရှင်၏လက်တော်သို့ အလုံးစုံအပ်နှံလိုက်လျှင် ကျွန်ုပ်တို့စောင့်စားမျှော်လင့်နေရသောအရာအားလုံး မည်မျှခက်ခဲနေစေကာမူ၊ ကိုယ်တော်အကောင်းဆုံးစီစဉ်ပေးမည်ဟု ကျွန်ုပ်တို့ ယုံကြည်ကြပါသည်။

 သင်သည် မည်သည့်အရာကိုစောင့်မျှော်တမ်းတလျက်ရှိနေပါသနည်း။ ဘုရားရှင်သည် အချိန်နှင့်အညီ ပြုပေးတော်မူမည်ကို သင်ယုံကြည်လက်ခံ၍ အပ်နှံပါမည်လား။ လုံးလုံးအပ်နိုင်ရန်၊ ဆက်ကပ်မှု ပြုနိုင်ရန်သင်ဆုတောင်းပါ။

တနင်္လာနေ့ စက်တင်ဘာလ ၅ ရက်

ဘုရားရှင်၏အချိန်အကန့်အသတ်အတွင်း

 ရောမ၊ ၅း၆ နှင့် ဂလာတိ ၄း၄ ကိုဖတ်ပါ။ ဘုရားရှင်၏အချိန် ကန့်သတ်ချက်ကိုမည်သို့ဆိုထားသနည်း။

------------------------------------------------- -------------------------------------------------

 အဆိုပါကျမ်းချက်များမှရှင်ပေါလုသည်ယေရှုရှင်ကြွလာ၍အသေခံခြင်းအကြောင်းသည် အချိန်စေ့သော အခါမှ လူဇာတိကိုခံယူခြင်းဖြစ်သည်။ အဆိုပါကျမ်းချက်ကိုဖတ်ရသည်မှာလွယ်ကူလှပါသည်။ အံ့သြဖွယ် လည်း ကောင်းပါသည်။ ယေရှုရှင်သည် အဘယ်ကြောင့်နှစ်ထောင်ပေါင်း များစွာကိုစောင့်ဆိုင်းနေပြီးမှ ကမ္ဘာမြေသို့ ကြွဆင်းလာ၍အပြစ်နှင့်ရင်ဆိုင်ခဲ့ရ ပါသနည်း။ စကြဝဠာတစ်ခွင်လုံးမှအပြစ်သည်အလွန်ဆိုးကြောင်း နားမလည် ခဲ့ခြင်းကြောင့်ဖြစ်ပါသလား။ ယခုကျွန်ုပ်တို့ခရစ်တော်ဒုတိယအကြိမ်တစ်ဖန် ပြန်ကြွလာဖို့ရန်ကို စောင့်နေရ ပါသည်။ မေးခွန်းထုတ်နိုင်သောမေးခွန်းရှိသည်။ ဘုရားရှင်သည် ဆုတောင်းခြင်းကိုအဖြေပေးရန် အဘယ်ကြောင့် နှောင့်နှေး ကြန့်ကြာနေရသနည်း။

 ဒံ၊ ၉း၂၄-၂၇ တွင်ဖော်ပြသော ရက်သတ္တပတ် (၇ဝ) သို့မဟုတ် (၇ဝ) သီတင်းအကြောင်းကို စဉ်းစား ကြည့်ပါ။ ယေရှုရှင်ကို မေရှိယဟုညွန်ပြ သောအနာဂတ္တိစကားအရ၊ (အကယ်၍ သင့်အတွက်လိုအပ်လျှင် ပြန်၍ လေ့လာပါ) အချိန်မည်မျှကြာညောင်းသနည်း။ အချိန်နှင့်ပတ်သက်၍ မည်မျှ ကြာရှည်ခဲ့သနည်း။ ဘုရားရှင် သတ်မှတ်ထားသောအချိန်နှင့်ပတ်သက်၍ စောင့်စားရခြင်းအပေါ် ကြာညောင်းလှသော်လည်း ကျွန်ုပ်တို့မည်သို့ လက်ခံ၍ ရနိုင်ပါသနည်း။

------------------------------------------------- -------------------------------------------------

 ဝိညာဉ်ရေးအကြောင်းအရာနှင့်ပတ်သက်သည့် အရေးကြီးသောအရာ များစွာရှိပါသည်။ အချိန်ကို စောင့်ရခြင်းနှင့်ဆိုင်သောတွေ့ဦကံမှုများစွာရှိခဲ့ကြပါသည်။ ပထမဦးဆုံးစောင့်စားခြင်းနှင့်ဆိုင်သော ကောင်းသည့် အချက်မှာ စောင့်ဆိုင်းနေရသောအရာကို ပြန်၍အာရုံရောက်စေပါသည်။ ဘုရားရှင်ထံ ပြန်၍နီးကပ်စေသည်။ ဒုတိယအချက်မှာ စောင့်ဆိုင်းနေရခြင်းဖြင့် ရှင်းလင်း ပြတ်သားသောရုပ်လွာကိုပို၍ကောင်းစေပြီး စိတ်သဘောနှင့် ဆန္ဒကိုလည်း ပို၍ကောင်းစေသည်။ စိတ်သဘောနှင့်ဆန္ဒကိုလည်း ပို၍ပီပြင်စေပါသည်။ တတိယအချက်မှာ စောင့်နေရခြင်းသည် သည်းခံခြင်းကိုပို၍တည်ဆောက်ပေးနိုင်သည်။ ဝိညာဉ်ရေးရာသက်လုံကိုလည်းပို၍ ကောင်း စေပါသည်။ စတုတ္ထအချက်မှာ စောင့်စားခြင်းသည် ဝိညာဉ်ရေးအင်အားကိုဖွံ့ဖြိုးစေရန် တံခါးဖွင့် ပေးသော အရာဖြစ်သည်။ ယုံကြည်ခြင်းနှင့်ကိုးစားမှုကို ပို၍ခိုင်မာ စေပါသည်။ ပဥ္စမအချက်မှာ စောင့်စားခြင်းကြောင့် ရှုပ်ထွေးခြင်းများကို ဘုရားရှင်ရှင်းလင်းပေးပြီး ပို၍ကြီးမားသောရုပ်လုံးကိုပေါ်လွင်စေပါသည်။ ဆဌမအချက်မှာ ကျွန်ုပ်တို့အဘယ်ကြောင့်စောင့်နေရသည်ကို ကျွန်ုပ်တို့ကိုယ်တိုင် ရှင်းရှင်းလင်းလင်းမသိနိုင်ပါ။ သို့ဖြစ်၍ ယုံကြည်ခြင်းနှင့် အသက်ရှင်တတ်ရန် သင်ယူကြရသည်။ စောင့်စားနေရခြင်းနှင့်ပတ်သက်သောအခြားအကြောင်း များကို မည်သို့တွေးထင်နိုင်ပါသနည်း။

 အချိန်အတိုင်းအတာစောင့်စားခြင်းနှင့်ပတ်သက်၍ သမ္မာကျမ်းစာမှ ဥပမာသင်ခန်းစာများ ဘုရားရှင် မည်သို့ပေးချင်သနည်း။ (အာဗြဟံနှင့်စာရာ တို့ရရှိမည့်သားနှင့်ဆိုင်သောကတိတော်) တစ်ချိန်တည်းမှာ သင့်ကိုယ်ကို ပြန်၍ မေးပါ။ ကျွန်ုပ်ဆုတောင်းချက်၌ ကြာမြင့်စွာစောင့်နေရခြင်း၊ နှောင့်နှေးခြင်းနှင့် ဘုရားရှင်သည် အချိန်ဆွဲနေပါသလား။

အင်္ဂါနေ့ စက်တင်ဘာလ ၆ ရက်

ဒါဝိဒ်စောင့်စားခြင်းအတွက်ရရှိသောသင်ခန်းစာ

 ၁ရာ၊ ၁၆း၁-၁၃ ၌ သူငယ်လေးဒါဝိဒ်ကို ရှမွေလကိုယ်တိုင်ဘိသိက် ပေးခဲ့သည့်အကြောင်း ဖတ်ကြ ရသည်။ နောင်တစ်ချိန်တွင် ဘုရင်ဖြစ်လာရန် ဖြစ်သည်။ ဖခင်ယေရှဲ၏သိုးစားကျက်ကွင်းမှ ယေရုရှလင် နန်းတော် ပလ္လင်အထိ ဒါဝိဒ်နှင်ခဲ့ရသောခရီးသည်မသက်သာလှပါ။ ဒါဝိဒ်အနေဖြင့် ပြင်းထန်စွာ စစ်ကြောခံနေရ သော်လည်း အချိန်ကိုစောင့်ခဲ့ရသည်။ စိတ်ဓာတ်ကျမည့်အချိန် ရှိသည်မှာသေချာပါသည်။

 ပထမဆုံးစိတ်ညစ်နေသောရှင်ဘုရင်ရှောလုကို စိတ်သက်သာမှုရစေရန် ဒါဝိဒ်သူငယ်လေးသည် စောင်းတီးဖျော်ဖြေပေးရသည်။ (၁ရာ၊ ၁၆)။ နောက်တွင် ဂေါလျတ်ကိုသုတ်သင်နိုင်သောကြောင့် ဣသရေလ လူမျိုး၏သူရဲကောင်းကြီး ဖြစ်လာခဲ့သည်။ (၁ရာ၊ ၁၇) နောက်ပိုင်း၌ ဒါဝိဒ်သည် အသက်လွတ်ရန် နှစ်ပေါင်းများစွာ ထွက်ပြေးခဲ့ရပြန်သည်။ ရှောလုနှင့်သားတော်ယောနသန်တို့ နှစ်ဦးလုံးမှ ဒါဝိဒ်သည် ရှင်ဘုရင် ဖြစ်လာမည်ကို တထစ်ချသိထားကြသည်။ (၁ရာ၊ ၂၃း၁၇။ ၁ရာ၊ ၂၄း၂ဝ)။ သို့သော် ဒါဝိဒ်သည် မိမိ၏ဘုရားသခင်ကိုကျော်၍ အဘယ်အမှုကိုမျှ မပြုပါ။ အချိန်၏အဆုံးကိုသာစောင့်နေပါသည်။ ဆန့်ကျင် ဘက်လုပ်ရပ်များလည်း သူပြုခဲ့ ပါသည်။ ရှောလုသည် ဒါဝိဒ်ကိုသတ်ရန် ကြံစည်နေချိန်မှာ ဒါဝိဒ်သည် ရှောလု၏ ဝတ်ရုံအောက်ပိုင်းကို ဖြတ်ယူခဲ့သေးသည်။ ထိုသို့အပြုအမူမျိုးကိုသူပြုလုပ်ရန် လုံးဝမရည်ရွယ်ခဲ့ပါ။ (၁ရာ၊ ၂၄း၅-၇)။ နောက်တစ်ဖန် ရှောလုသည် ဒါဝိဒ်ကိုသတ်ရန် ကြံစည်သောအချိန်မှာ ဒါဝိဒ်သည် ရှောလုကိုသတ်ရန်အခွင့်အရေးရသော်လည်း လုံးဝငြင်းဆန်ခဲ့ပြန် သည် (၁ရာ၊ ၂၆း၇-၁၁)။

 ၁ရာ၊ ၂၆း၁-၁၁ ကိုဖတ်ပါ။ ရှင်ဘုရင်ရှောလုကိုသတ်ပစ်ရန် ဒါဝိဒ်ကိုယ်တိုင် အဘယ်ကြောင့် ငြင်းခဲ့ သနည်း။ ကျွန်ုပ်တို့အတွက် ဘုရားရှင်အကြံ အစည်ကို အသက်ရှင်နေထိုင်စဉ် မည်သို့သော စည်းမျဉ်း စည်းကမ်း ထားရမည့် သင်ခန်းစာရရှိနိုင်ပါသနည်း။

------------------------------------------------- -------------------------------------------------

 ၁ရာ၊ ၂၆း၁၂-၂၅ ကိုဆက်လက်ဖတ်ပါ။ ရှင်ဘုရင်ရှောလုကို ဒါဝိဒ်သည်သတ်ရန်ငြင်းဆန်ခြင်းကြောင့် ရှောလုကိုမည်သို့သက်ရောက်မှုဖြစ်စေ သနည်း။ဘုရားရှင်ပြုတော်မူမည့်အချိန်ကိုစောင့်စားခြင်း၏ အကျိုး ရလဒ် ဖြစ် စေပါသလား။

------------------------------------------------- -------------------------------------------------

 နန်းတော်ပလ္လင်အထိနှင်လာခဲ့ရသော ဒါဝိဒ်၏ခရီးကြမ်းအကြောင်းကို စဉ်းစားပါ။ ဝါကျတိုတိုလေး တစ်ကြောင်းဖြင့် ကျွန်ုပ်တို့မှတ်ချက်ပြုနိုင်ပါသည်။ ‘ဘုရားမပေးမီလုမယူနဲ့’ ဘုရားရှင်ပေးသောအချိန်သည် အကောင်းဆုံးသော အချိန်ဖြစ်သည်။ အချိန်ကြာလျှင်ကြာမည်ဖြစ်သော်လည်း ပဲစေ့သည် နာရီပိုင်းအတွင်း အညှောက်လျင်လျင်မြန်မြန်ပေါက်နိုင်သော်လည်း ဝက်သစ်ချ ပင်တစ်ပင်ပေါက်လာရန် နှစ်ချီပြီးစောင့်နေရသည်။ သို့ရာတွင် လေပြင်း ကျလာချိန်မှာ သစ်ပင်ကြီးသည် အမြစ်မကျွတ်နိုင်ပါ။

 ဒါဝိဒ်အနေဖြင့် ရှောလုကိုသတ်ပစ်ရန် အင်မတန်လွယ်ကူနေကြောင်းကို သင်စဉ်းစားကြည့်ပါ။ (အရာအားလုံး၏နောက်ဆုံးအချိန်မှာဒါဝိဒ်သည်မင်းအဖြစ်မြှောက်စားခြင်းကိုရရှိသွားသည်။) ရှောလုမှာမူ အသေဆိုးနှင့် နိဂုံးချုပ်ခံရသည်။ ဒါဝိဒ်၏အပြုအမူသည် ဘုရားကိုယုံကြည်ကြောင်းပြသ နေသည်။ သင့်အတွက် အချိန်ကိုစောင့်ရခြင်းအတွက် သင်ခန်းစာမည်သို့ရရှိ နိုင်သနည်း။

ဗုဒ္ဓဟူးနေ့ စက်တင်ဘာလ ၇ ရက်

ဧလိယ-အလျင်စလိုပြုခြင်း၏ပြဿနာ

 ကရမေလတောင်ထိပ်၌စိန်ခေါ်မှုကြီးပြီးဆုံးသွားခဲ့သည်။ (၃ရာ၊၁၈)။ ကောင်းကင်မှမီးကျလာပြီး လူ အားလုံးမှစစ်မှန်သောဘုရားကိုသိရှိလိုက်ရကြသည်။ပုရောဖက်အတုအယောင်အမှားများအားလုံး သုတ်သင်ခြင်း ခံကြရသည်။ ဘုရားရှင်မှအပြတ်ရှင်းခဲ့ခြင်းဖြစ်သည်။ ဧလိယသည် ဝိညာဉ် ရေးခိုင်မာသော အသိုက်အဝန်းမှ ကြီးပြင်းလာခဲ့ရသည်ဟု သင်ထင်ကောင်း ထင်နေခဲ့လိမ့်မည်။ သို့သော် ရုတ်တရက် သူကြားလိုက်ရသော ထိတ်လန့်ဖွယ် သတင်းကြောင့် သေချင်သည့်အထိထိတ်လန့်သွားသည်။ ၃ရာ၊ ၁၉း၁-၉ ပါအကြောင်းအရာကို အဆုံးအထိဖတ်ပါ။ နောက်ဆုံးကျမ်းပိုဒ်ကလေးများမှာ ပူပင်သောကဖြစ်စရာပါလာသည်။ ‘‘ထာဝရဘုရား၏ နှုတ်ကပတ်တော်ရောက်လာသည်ကား၊ ဧလိယ၊ သင်သည် ဤအရပ်၌အဘယ်သို့ပြုလျက်နေသနည်းဟု မေးတော်မူ၏’’ (၃ရာ၊ ၁၉း၉)။ ဧလိယသည် ကြောက်လန့်စိတ်ဝင်နေ၍ ထွက်ပြေးတိမ်းရှောင်ကာ မဟုတ်သည့် နေရာသို့ရောက်ရှိနေခြင်းဖြစ်သည်။

 ကရမေလတောင်ပေါ်၌ ဘုရားရှင်ကြားဝင်၍ ပြသနာရှင်းပေးသော တန်ခိုးကြီးကြောင်း ဧလိယသည် ယုံကြည်ကိုးစားမှုအပြည့်အဝနှင့်ရှိနေသင့်ပါ သည်။ ထိုအစားထွက်ပြေး၍ မိမိအသက်ဘေးလွတ်ရေး ပုန်းရှောင် ခဲ့သည်။ ထိုမကောင်းသည့်ဥပမာမှ ကျွန်ုပ်တို့သင်ခန်းစာမည်သို့ရရှိနိုင်သနည်း။

------------------------------------------------- -------------------------------------------------

 အကြောင်းအရာမှာ အရေးကြီးသောအချက်အချို့ကို ဥပမာပေးထားသည်။ ကျွန်ုပ်တို့အလျင်စလို ပြုလုပ်မှုတိုင်း၌ကျွန်ုပ်တို့အနေဖြင့်မှားယွင်းနေသောနေရာကိုရောက်ရှိသွားနိုင်သည်။ဧလိယ၏ကိစ္စ၌မိမိ ကိုယ်ကို အန္တရာယ်ကျရောက်နိုင်မည့်အလားအလာရှိသည်ဟုထင်ရ၍ကြောက်ရွံ့ခြင်းကြောင့်တောထဲသို့ ထွက်ပြေးခဲ့ ခြင်း ဖြစ်သည်။ လူဖြစ်လာရခြင်းအတွက် အလွန်မှားယွင်းကြောင်း စိတ်ထဲထင်ရလောက်အောင် မွေးဖွားလာခြင်းကို မကျေမနပ်ဖြစ်ခဲ့ရသည်။ ကျွန်ုပ်တို့အတွက်အလျင်စလိုပြုလုပ်ခြင်းနှင့် ဘုရားရှင် အလိုတော်နှင့် မကိုက်ညီ တခြားစီ ဖြစ်သောအရာများစွာလည်းရှိခဲ့ပါသည်။

 အောက်ပါကျမ်းချက်များကိုဖတ်ပါ။ က၊ ၁၆း၁-၃။ တော၊ ၂ဝး၁ဝ-၁၂။ သူကြီး၊ ၁၄း၁-၃။ မသဲ ၂ဝး၂ဝ၊ ၂၁။ လုကာ ၉း၅၂-၅၆။ တမန်တော် ၉း၁။ ဘုရားရှင်၏အလိုတော်ကိုမစောင့်ဆိုင်းဘဲ အလျင်စလို ပြုခြင်းအတွက် အကျိုးသက်ရောက်မှုမည်သို့ရှိသနည်း။

------------------------------------------------- -------------------------------------------------

 စိတ်ခံစားမှု၊ ဒေါသ၊ ယုံကြည်မှုမဲ့ခြင်း အစရှိသောအရာများသည် ကျွန်ုပ်တို့ဘုရားရှင်၏ အလိုတော်နှင့် မကိုက်ညီသော အလျင်စလိုပြုမှုကြောင့် ဖြစ်လာတတ်ကြောင်း လက်ခံကြရမည်။ ထိုအရာများ အတွက် မည်သူ တစ်ဦး တလေမျှပီယဆေးမရှိနိုင်ပါ။ အဓိကသော့ချက်မှာ ဘုရားရှင်၏ကရုဏာ တော်နှင့်ကောင်းမြတ်ခြင်းအပေါ် ယုံကြည်ကိုးစားခြင်းရရှိရန်သာဖြစ်သည်။ ဘုရားရှင်သည် ကျွန်ုပ်တို့ကိုချစ်တော်မူ၍ အကောင်းဆုံးအရာကို စီစဉ်ပေးနေ သည်။ ကျွန်ုပ်တို့ဖြစ်လိုသမျှသည် အလိုအလျောက်ဖြစ်လာတတ်ခြင်းမျိုး မရှိပါ။ ယုံကြည်ခြင်း သည် ဆုလာဘ်လက်ဆောင်ပင်ဖြစ်သည်။ သို့သော် ထိုဆုလာဘ်ကိုစိုက်ယူရသည်၊ စိတ်ထဲသွင်းယူရသည်၊ တန်ဖိုးထား သိမ်းယူ ရသည်။

ကြာသပတေးနေ့ စက်တင်ဘာလ ၈ ရက်

ဘုရားရှင်၌ဝမ်းမြောက်ခြင်းရယူရန်သင်ယူခြင်း

 ‘‘ထာဝရဘုရား၌မွေ့လျော်ခြင်းရှိလော့။ သို့ပြုလျှင်၊ စိတ်နှလုံးအလို ပြည့်စုံရသော အခွင့်ကိုပေးတော် မူမည်’’ (ဆာ၊ ၃၇း၄)။

 ဆာ၊ ၃၇း၄ သည် အံ့ဖွယ်ကောင်းသောကတိတော်ဖြစ်သည်။ သင်လိုသောအရာကိုရရှိခဲ့သည်ဟုခံယူပါ။ စိတ်၌မွေ့လျော်ခြင်းရှိလိမ့်မည်။ သာ၍မွေ့လျော်သောစိတ်သည် ဘုရားရှင်နှင့်အစဉ်ဆက်စပ်နေသောစိတ်ပင် ဖြစ်သည်။ ထိုအတွက်ကြောင့် ဘုရားရှင်မိန့်တော်မူသော ထာဝရဘုရား၌ မွေ့လျော်ခြင်းရှိကြလော့ဟုအဓိပ္ပာယ်ကို သင်မည်သို့အနက်ဖွင့်ဆိုမည်နည်း။

 ဆာ၊ ၃၇း၁-၁၁ ကိုဖတ်ပါ။ ဖော်ပြထားသော ဆာ၊ ၃၇း၄ မှာ အံ့သြစရာအနည်းငယ်ဖြစ်ဖွယ်ရှိသည်။ ဒါဝိဒ်မင်းကြီးရေးသားသော အကြောင်းမှာ ပတ်ဝန်းကျင်ရှိလူများသည် ထာဝရဘုရားကိုလည်းဆန့်ကျင် သည်။ သူတို့လည်းဆန့်ကျင်သည်ဟုဖော်ပြထားသည်။ ကျွန်ုပ်တို့ကို လူများ ဆန့်ကျင်ဘက်ပြုလျှင် သဘာဝအရ၊ ထိုလူတို့ကိုဒေါသထွက်ပြီး မိမိကိုယ်ကို ပြန်လည်ကာကွယ်ပြောဆိုတတ်ကြသည်။ သို့သော် ဒါဝိဒ်မင်းသည် ထူးခြား သောအကြံပေးချက်ကိုပေးခဲ့သည်။

 နောက်ပိုင်းဆက်လက်ဖော်ပြသောကျမ်းချက်၌ ဒါဝိဒ်သည် ဘုရားရှင် ၏လူများကို ယင်းအခြေအနေ မျိုး ကြုံတွေ့ရသော် မည်သို့တုံ့ပြန်ရန်အကြံ ပေးထားသနည်း။

ဆာ၊ ၃၇း၁ ----------------------------------------

ဆာ၊ ၃၇း၅ ----------------------------------------

ဆာ၊ ၃၇း၇ ----------------------------------------

ဆာ၊ ၃၇း၈ ----------------------------------------

 ဆာလံ ၃၇း၄ ကို နောက်တစ်ဖန်ပြန်ဖတ်ပါ။ ဖတ်ရသော ကျမ်းချက်အတိုင်း ထာဝရဘုရား၌ မွေ့လျော်ခြင်း ရှိရမည်ဟုဆိုသောအချက်သည် မည်သည့်အဓိပ္ပာယ်ရှိသနည်း။

 ဒါဝိဒ်သည် ထပ်ခါထပ်ခါမတူညီသောနည်းလမ်းဖြင့် ထာဝရဘုရား ကို ‘ကိုးစားခြင်း’ အမှုကို လုပ်ဆောင် လျက် စိတ်မပျက်ကြစေရန် အကြောင်းမှာ ထာဝရဘုရားသည် သင်၏ဘုရား၊ ကိုယ်တော်သည် သင့်အဖို့ပြုတော် မူ ကြောင်း၊ ယနေ့တိုင်ပြုတော်မူနေသည်။ ပြသနာတစ်စုံတစ်ရာကို သင်ကိုယ်တိုင်ဖြေရှင်းနိုင်သောတန်ခိုးမရှိပါ။ ကောင်းကင်ဘုံရှင်သင်၏ခမည်းတော်သည် ထိန်းချုပ်ထားနေသည်။ ကိုယ်တော်ကိုကိုးစားပါ။ အပြည့် အဝယုံကြည်ပါ။

 ဒါဝိဒ်မင်းရေးသားသော ထာဝရဘုရား၌မွေ့လျော်ခြင်းအကြောင်းတွင် ဆိုလိုရင်းအဓိပ္ပာယ်၌ ကျွန်ုပ်တို့ ပြည့်ဝစွာ ကိုးစားခြင်းရှိရန်ဆိုလိုသည်။ ကျွန်ုပ်တို့၏ငြိမ်းချမ်းမှုကို မည်သည့်အရာမှနှောင့်ယှက်၍မရပါ။ ဘုရားရှင်သည် ကျွန်ုပ်တို့ဘက်၌ပါရှိနေသောကြောင့်ဖြစ်သည်။ ကိုယ်တော်ကို ကျွန်ုပ်တို့ ချီးမွမ်းနိုင်ပါသည်။ ပြုံးရွှင်နိုင်ပါသည်။ ကျွန်ုပ်တို့ကိုးကွယ်သောဘုရားရှင်ကို မည်သူမျှအနိုင်ယူ၍မရပါ။ ယင်းအကြောင်းကို သင်ယူရသောအခါ ကျွန်ုပ်တို့ စိတ်ထဲတမ်းတမိသောအရာအားလုံးကို ရရှိပိုင်ဆိုင်နိုင်လိမ့်မည်။ ခမည်းတော် ဘုရားသည် ကျွန်ုပ်တို့အလိုရှိသမျှကိုချပေးတော်မူလိမ့်မည်။ အဆုံး၌ နိုင်ငံတော် ကိုပါရရှိရလိမ့်မည်။

 ထာဝရဘုရား၌မွေ့လျော်ခြင်းရှိလော့ဟုဆိုသောစကားအဓိပ္ပာယ်ကို သင်မည်သို့သင်ယူမည်နည်း။ ဆုတောင်းလျက် ဘုရားရှင်၏စောင်မတော်မူ ခြင်းကို သင့်အသက်တာတွင် အမှန်တကယ်ဖြစ်လာ စေနိုင်ပါ သနည်း။

သောကြာနေ့ စက်တင်ဘာလ ၉ ရက်

ဆက်လက်လေ့လာရန်။

ဘုရားရှင်၏အစီအစဉ်ကို ကျွန်ုပ်တို့စောင့်နေရန်လိုအပ်သည်။ စောင့်နေချိန်မှာ ပြင်းထန်စွာခံစားရလိမ့်မည်။ စိတ်ရှည်စွာစောင့်နေခြင်းအတွက် ထာဝရဘုရားကိုရည်စူးကိုးစားကာ ကိုယ်တော်ပြုတော်မူမည့်အဖြေကိုစောင့်ရ သည်။ စောင့်ဆိုင်းရခြင်းအကြောင်းများစွာရှိသည်။ သို့သော်ပြည့်စုံလာရ ခြင်းအကြောင်းအားလုံးသည် ဘုရားရှင် နှင့်သာ ဆိုင်သည်။ ဘုရားရှင်၏ အရှေ့ကိုကျူးပြီး တစ်စုံတစ်ရာပြုမိလျှင် ကျဆုံးခြင်းနှင့်သာ ကြုံတွေ့ရ လိမ့်မည်။ သို့သော်ဘုရားရှင်၏ထိန်းချုပ်ခြင်းကိုစောင့်ဆိုင်းလျက် ကိုယ်တော်၌ မွေ့လျော်ခြင်းရှိလျှင် များစွာ အောင်မြင်ခြင်း ရရှိလိမ့်မည်။

ဘုရားရှင်သည် စုံစမ်းခြင်းအမျိုးမျိုးကိုချိန်ဆကိုင်တွယ်သည်။ ထိုအကြောင်းကြောင့် ဤဆင်းရဲဒုက္ခကိုငါခံရ၏။ သို့သော်လည်း ရှက်ကြောက် ခြင်းမရှိ။ ‘အဘယ်သူကိုငါယုံကြည်သည်ကိုငါသိ၏။ သူ၌ငါအပ်ထားသော အရာကိုလည်း၊ ထိုနေ့ရက်တိုင်အောင်စောင့်နိုင်တော်မူသည်ဟု ငါသဘောရှိ၏’ (၂တိ၊ ၁း၁၂)။ ကျွန်ုပ်တို့၏ စိတ်သဘောထားကို သင်ကြားပညာပေးကာ ယုံကြည်ခြင်းရှိစေလျှင်လည်းကောင်း၊ မေတ္တာစိတ်ထား ရှိစေလျှင် လည်းကောင်း၊ သာ၍သည်းခံစိတ်ထားလျှင်လည်းကောင်း၊ ကောင်းကင်ခမည်းတော်ကိုသာ၍ ကိုးစားခြင်းရှိလျှင် လည်းကောင်း ငြိမ်းချမ်းခြင်းနှင့်ပျော်ရွင်ခြင်းများ နေ့စဉ်နှင့်အမျှရရှိနိုင်ပြီး အသက်တာ၏ အရှုပ်အထွေး အားလုံးကို ကျော်ဖြတ်သွား နိုင်မည်ဖြစ်သည်။

‘‘ယေရှုရှင်၏လက်ရုံးတော်ကိုမှီခိုခြင်းမရှိ၊ ပူပန်သောကရှိသော အသက်တာမျိုးကို ခမည်းတော်အလိုတော်မရှိပါ။ သာ၍တိတ်ဆိတ်ငြိမ်သက် သောစောင့်ဆိုင်းနေခြင်းနှင့်မျှော်လင့်နေခြင်းမျိုးကို ဘုရားရှင်အလိုတော်ရှိသည်။ အခြေအနေကိုကြည့်၍ ဘုရားရှင်၏နိမိတ်လက္ခဏာပြခြင်းကိုမစောင့်ဆိုင်းခဲ့လျှင်မိမိခွန်အားဖြင့် ကိစ္စအခက် အခဲ ကို မဖြေရှင်းနိုင်ပါ။ ဘုရားရှင်ကို ယုံကြည်ခြင်းအားဖြင့်သာပြေလည်သွားနိုင်မည်။’’

--ဝဝဝ--